Ribe Stifts Adresseaviser, 1813-12-21
Den 9de December brød Hs. Durchl. op fra Kiel, efterladende de derværende Syge, som ikke havde kunnet, borttransporteres, med en Parlementair. Bagagen, omtrent 350 Vogne, gik over Knoop, 1ste Brigade overKronshagen, 2den Brigade over Sucksdorff, og General Baron Lallemand over Qvarnbeck, Gettorff var Samlingsstedet. Prindsen vidste, at i Neumunster, stode 4000 fiendtlige Cavallerister, i Nortorff 2000 Cavallerister, alle forsynede med Infanterie og Artillerie; desuden at den svenske Kronprindses Hovedarmee, over 15000 Mand stærk, var i Anmarsch over Nettelsee, Prindsens Retraite til Rendsborg var altsaa nødvendig for ikke at afskiæres. - Ved Knoop blev Bagagens bedækning engageret, men den forsvarede sig vel og fortsatte sin Marsch. Efterat Brigaderne Lallemand og Schulenburg vare komne over Kanalen, blev Broen ved Landwehr afbrændt, ligesom og Broerne ved Knoop og Sucksdorff bleve ødelagte. - Fienden havde imidlertid forceret Overgangen ved Klüvensick; Prindsen stod Natten over ved Gettorff, General Greve af Schulenburg ved Lindau og General Baron Lallemand ved Rewendorff. - Den 10de om Morgenen, Kl. 1 brød Prindsen op med alle 3 Brigader og Bagagen mod Rendsborg. Man havde faaet Efterretning om at Fienden var i Holtee og Eckernførde; det gialt altsaa at slaae sig igiennem. Ved Holtee traf Hs. Durchl. paa Avantgarden, bestaaende af 3 Batailloner og nogle Escadroner sorte Husarer. Den blev kastet tilbage og deraf gjort 60 Fanger. Af disse erfarede man, at General Dørnberg commanderede Colonnen Nord paa, General Walmoden, med omtrent 6000 Md., Sydpaa, hvilke med 35 6pundige Kanoner samt et talrigt Cavallerie skulde virke mod det danske Armeecorps, i Hensigt at afskiære det. - Divisionsqvarteermester Rømeling blev sendt med 2 Batailloner og nogle Escadroner mod Avantgarden ved Holtee, som var taget af vore Tropper, den store Colonne rykkede derimod frem for at forcere Passet ved Sehstedt. Prindsen satte sig foran den ene Colonne, General Grev Schulenburg for den anden, General Baron Lallemand for sin Brigade. Angrebet skeete med megen Raskhed af alle 3 Colonner, som nu udviklede sig; men Fienden var stærk, hans Position fortrinlig og han kjæmpede med meget Mod. Flere fortrinlige Angreb af Husarerne og fynske Dragoner, især af de sidste, skeete med overordentlig Bravour. Haandemænget var levende, Kanonerne reve en Mængde Folk ned paa begge Sider. General Lallemand og Flere fik Hestene skudte under sig; vort Jnfanterie lod det fiendtlige Cavallerie komme sig nær paa 10 a 12 Skridt og dræbte Mange, Saaledes blev det meklenborgske skiønne ridende JægerCorps aldeles oprevet, fordi det attaquerede ind i en indgrøvtet Vei og fik Jnfanteriets Jld fra Grøvterne, saa at man ikke kunde passere Veien for dræbte Mennesker og Heste. Omsider hen paa Eftermiddagen veeg Fienden; han blev kastet ud af Sehstedt; over 700 Fanger toges, og Regimentet Fyen Dragoner tog 2 spundige Kanoner. Prinds Gustav af Meklenborg, blev saaret i Haanden og tilligemed Oberst v. Golts og endeel Officeerer tagne til Fange. - Fægtningen varede fra Klok. 7 1/2 om Morgenen til Kl. 3 om Eftermiddagen og var udstrakt paa hele Linien. Alle Officeerer, Vaaben og Tropper søgte at overgaae hinanden i Mod og Tapperhed.